**Årsmøde, 2020-08-27, kl. 19:00-21.30**

**Dirigent: Bine**

**Referent: Marianne**

**Deltagere: Bibi, Margrethe, Jørgen (F), Åse, Torben, Ivan, Jørgen (S), Bine og Marianne**

|  |  |
| --- | --- |
|  | **Dagsorden/information** |
| 1. **Valg af dirigent**
 | Bine blev valgt til dirigent |
| **2. Valg af referent** | Marianne blev valgt til referent |
| **3. Bestyrelsens beretning** | Ivan fremlagde bestyrelsens beretning. * Der blev holdt 1 minuts stilhed til minde om afdøde bestyrelsesmedlem Kirsten Hørlyck.
 |
| **4. Jørgen Finnemann – indlæg**  | Jørgen (F) har arbejdet for en ændring af organisationen og dens styreform. JF har forelagt forslaget for Storkreds Sjælland (Bine) m.fl. Idéen har taget form siden KU17 og er begrundet i et ønske om at have levende lokalforeninger med egen identitet og uden væsentlige administrative og formelle byrder. En ledelsesform som er tættere på sociokrati fremfor demokrati. Aktivismen skal være omdrejningspunktet i lokalforeningerne. Jørgen (F) trak sit indlæg og lod sit forslag falde, da han mente at Bine allerede havde afvist initiativet i forbindelse med hendes svar på FB.  |
| **5. Snak omkring bordet – følelser og erfaringer og forventninger** | Der var fri snak omkring bordet, hvor de fleste valgte at give udtryk for deres frustrationer i forhold til nedgangen af medlemstal i forlængelse af valget af den nye formand Josephine Fock. Josephine blev valgt demokratisk med et overbevisende flertal, men efterfølgende opstod, der som bekendt en del uheldige og episoder, som endte med at 4 ud af Alternativets 5 folketingsmedlemmer blev løsgængere. Torben (Mariager) sammenlignede Alternativets situation med De Grønnes i Tyskland og var styrket i sin optimisme ved valget af Josephine. Torben stoler på at Alternativet har en fremtid. Torben informerede også om hans store projekt Climatopia Flex, som er ved at tage form og skal have sæde på Ringholm Gods’ jorde. Se hjemmeside: <https://www.climatopiaflex.org/> Bibi var meget positiv omkring initiativgruppen, som hun havde deltaget aktivt i.Jørgen (S) mente at der er en positiv historie om Alternativet og dermed også fremtiden for Alternativet.Bine – gav sin forklaring på, hvad hun mente at der skete da ”De frie grønne”, som de nu hedder forlod Alternativet. Vi har valgnatten 2015 som en del af Alternativets historie og det er en klang der giver genklang. |
| **6. Kassererens beretning** | Marianne meddelte at regnskabet for 2019 viser et samlet overskud på DKK 537,71. Der blev afholdt udgifter for DKK 17.200,89, hvoraf DKK 12.190,10 er afholdt af folketingskandidaterne fra Storkreds Sjælland i forbindelse med Folketingsvalget og DKK 5.010,79 er afholdt af Lokalforeningen Odsherred. Odsherred Lokalforening havde indtægter for DKK 10.210,00 og overskuddet for lokalforeningen ekskl. Folketingskandidaterne er på DKK 5.199,21 som overføres til næste år.Folketingskandidaterne havde i 2018 et overskud på DKK 5.021,25, som blev overført til 2019 hvor de derudover havde indtægter for DKK 7.528,60 (indsamlinger). I 2018 var den eneste udgift et bankgebyr på DKK 61,00 så alle kandidaternes indsamlede midler blev brugt i 2019 og vi modtog dokumentation for afholdte udgifter for i alt DKK 12.190,10. Underskuddet for 2019 for kandidaterne blev dermed DKK 4.661,50 for 2019 og resultatet for begge år 2018 + 2019 samlet var DKK 389,75 pr. 31/12-2019. Overskuddet/den resterende del af de indsamlede midler blev afregnet i 2020. Odsherred Lokalforening har pr. 30/6-2019 en opsparing på DKK 11.819,51 (inkl. årets overskud)Pr. 31/8-2020 er dette overskud vokset til DKK 16.331,58 da der er indgået Partistøtte for 1. og 2. kvartal samt Kommunal støtte iht. lovgivning og ansøgning. Der har kun været få udgifter i 2020 heriblandt DKK 1.000,00 til et arrangement, som Enhedslisten var tovholder på,  |
| **7. Sommergruppemøde -præsenteret af Bine afholdes lørdag d.29/8 – med 40 deltagere** |  |
| **8. Valg til bestyrelsen** | Der var ingen opstillede til hvervet som bestyrelse og den siddende bestyrelse, undtagen Åse, danner derfor en provisorisk bestyrelse, så at lokalforeningen ikke p.t. skal nedlægges.Den provisoriske bestyrelse er dermed;* Margrethe,
* Marianne og
* Ivan.
 |
| **9. Behandling af forslag fra medlemmerne** | Bine fremlagde et forslag om etablering af en ny måde at organisere os, som medfører en vedtægtsændring til Landsvedtægterne kapitel 2 Organisation § 5 ”Organisering”. Forslaget vil blive sat til afstemning på det kommende landsmøde, som afholdes på Odense Stadium i weekenden 26/9-27/9 2020.Forslaget omhandler i store træk muligheden for, at lokalforeninger slår sig sammen i Zone afdelinger, så man derved kan spare administrative kræfter og gå sammen om en Kasserer, men stadig bibeholde egen bankkonto. Det vil betyde nedlæggelse af den formelle struktur for lokalforeningerne med eget CVR nr. -Zone afdelingen er den formelle struktur og har et CVR.nr. Imens de ”gamle” lokalforeninger får et P nummer under Zoneafdelingens CVR.nr.Bina mente ikke at der var nogen uenighed imellem dette forslag og Jørgen (F)’s forslag, men at baggrunden for dette forslag er at der generelt mangler folk, der vil stille op til bestyrelserne i lokalforeningerne.Der er 16 lokalafdelinger i storkreds Sjælland, som med fordel kunne slås sammen i 3 eller 4 Zoneafdelinger og dermed give mere plads til aktivisme.Odsherred Lokalafdeling skal beslutte om vi skal nedlægges og vi skal starte en zoneforening. |
| **10. Eventuelt** | Der var ikke noget til punktet eventuelt. |